

17000327 Raudtee- Vapramäe jalgtee remont

Tehniline kirjeldus:

· Töid teostatakse vastavalt mahutabelile, teistele hankedokumentidele.
· Enne remonti tuleb olemasolev katend freesida/lammutada ning profileerida, tihendada, et tekitada alus, millele ehitada kruusakate. Kraavis saadav sobiv pinnas  planeerida nõlvadele ja teemaale selliselt, et ei takistaks sadevete äravoolu kattelt. Kohtades, kus vete ärajuhtimine teemaalt pole võimalik tuleb luua tingimused sadevete immutamiseks.
· Katte remondiks juurde toodav materjal  tuleb tihendada Kt. 0,98 . Sidumata segu 0/31,5 ja 0/16 terastikuline koostis peab vastama „Tee ehitamise kvaliteedi nõuded“ lisale 10.
·  Kasutatavad materjalid tuleb eelnevalt kooskõlastada tellijaga. 
· Töövõtja peab arvestama, et tegemist on nõrga kandevõimega jalgteega, kus vihmase sügise korral pole rasketehnika kasutamine võimalik ja kohale toodud kattekruusa paigaldamiseks tuleb kasutatakse sobivaid töövahendeid. 
· Töid teostatakse avalikus ruumis ning põhjendamatult ei tohi hoida teid suletuna või häirida muul viisil teede kasutajaid. Ehitustööd tuleb organiseerida selliselt, et töö toimuks tööfrondi olemasolul pidevalt ja võimalikult minimaalse perioodi jooksul.
· Töövõtja peab ise korraldama vajalike vahendite ja paigaldiste olemasolu, mis on vajalikud töö teostamiseks.
· Mahutabelis toodud kattekruusa kihipaksused on arvestatud tihendatuna.
· Peale veetav materjal tuleb tihendada teerulliga ja hoida peale materjali vedu profiili kalle 1,0-2,0 %.
· Pakkujal tuleb tagada, et teede remondil kasutatavad materjalid ja tehtud tööde  kvaliteet pole halvemad kui „Tee ehitamise kvaliteedi nõuded“ toodu.
· Okste, põõsaste, puude vms. töid takistavad faktorid tuleb likvideerida töövõtjal.
· Tööde eest tasumine toimub mahutabelis toodud ühikhindade alusel, tegelikult tehtud tööde eest, kus  kasutatud materjal ja tehtud töö kvaliteet vastab „Tee ehitamise kvaliteedi nõuded“ toodule.




